খোন্দকার আশরাফ হোসেন (জানুয়ারি ৪, ১৯৫০ - জুন ১৬, ২০১৩) ছিলেন বাংলাদেশী উত্তরাধুনিক কবি, গদ্যকার, সাহিত্য সমালোচক, সম্পাদক, অনুবাদক, এবং অধ্যাপক। তার প্রকাশিত গ্রন্ধের সংখ্যা প্রায় ত্রিশ।   জন্ম, শৈশব ও শিক্ষা  খোন্দকার আশরাফ হোসেনের জন্ম ১৯৫০ সালের ৪ জানুয়ারি জামালপুরের জয়নগরে। ১৯৬৫ সালে তিনি ভাটারা উচ্চ বিদ্যালয় থেকে মানবিক বিভাগে মাধ্যমিক শেষ করেন। উচ্চ মাধ্যমিক পাস করেন জামালপুরের সরকারি আশেক মাহমুদ কলেজ থেকে। হোসেন ঢাকা বিশ্ববিদ্যালয় থেকে ১৯৭০ সালে স্নাতক এবং পরবর্তী বছর ১৯৭১ সালে স্নাতকোত্তর সম্পন্ন করেন ইংরেজি বিষয়ে। পরবর্তীতে যুক্তরাজ্যের লিডস বিশ্ববিদ্যালয় থেকে ভাষাতত্ত্ব ও ধ্বনিতত্ত্ব বিষয়ে স্নাতকোত্তর ডিপ্লোমা এবং ১৯৮১ সালে ভাষাতত্ত্ব বিষয়ে উচ্চতর ডিগ্রি অর্জন করেন।বাংলা একাডেমি লেখক অভিধান, পৃষ্ঠা ১২৭  কর্মজীবন thumb|left|হোসেন ২০১২ সালে।  হোসেন ১৯৭৩ সাল থেকে ২০১৩ সালে মৃত্যুর পূর্বাবধি পর্যন্ত ঢাকা বিশ্ববিদ্যালয়ে ইংরেজি বিভাগে চার দশককাল অধ্যাপক হিসাবে কর্মরত ছিলেন। তিনি ছিলেন একজন মেধাবী গবেষক ও সাহিত্য সমলোচক। ২০১৩ খ্রিষ্টাব্দে অকালীন মৃত্যুর পূর্বপর্যন্ত তিনি ময়মনসিংহের ত্রিশালে অবস্থিত জাতীয় কবি কাজী নজরুল ইসলাম বিশ্ববিদ্যালয়-এর উপাচার্য হিসাবে নিযুক্ত ছিলেন। তিনি ১৯৭১-এর মুক্তিযুদ্ধে অংশগ্রহণ করেন। তিনি ব্র্যাক বিশ্ববিদ্যালয়ের সিন্ডিকেট ও ফ্যাকাল্টি নির্বাচন কমিটির সদস্য ছিলেন।  সাহিত্যধারা thumb|সমুজ্জল সুবাতাস সাহিত্য পত্রিকার দেড় যুগপূর্তী অনুষ্ঠানে সম্মাননা গ্রহণ করছেন খোন্দকার আশরাফ হোসেন।  আশির দশকের মাঝামাঝিভাগে - ১৯৮৪ খ্রিষ্টাব্দে - তিন রমনীর ক্বাসিদা শিরোনামীয় কাব্যগ্রন্থের মাধ্যমে বাংলা আধুনিক কবিতার জগতে আত্মপ্রকাশ করেন। তার অন্যান্য কাব্যগ্রন্থসমূহের মধ্যে রয়েছে ১৯৮৬ খ্রিষ্টাব্দে প্রকাশিত পার্থ তোমার তীব্র তীর, ১৯৮৯-এ খ্রিষ্টাব্দে প্রকাশিত জীবনের সমান চুমুক, ১৯৯১-এ খ্রিষ্টাব্দে প্রকাশিত সুন্দরী ও ঘৃণার ঘুঙুর, ১৯৯৫-এ খ্রিষ্টাব্দে প্রকাশিত নির্বাচিত কবিতা, ১৯৯৮ খ্রিষ্টাব্দে প্রকাশিত যমুনাপর্ব এবং ২০০১ খ্রিষ্টাব্দে প্রকাশিত জন্মবাউল। তার প্রকাশিত প্রবন্ধগ্রন্থের মধ্যে রয়েছে ১৯৯৫-এ প্রকাশিত বাংলাদেশের কবিতা অন্তরঙ্গ অবলোকন, ২০১০-এ প্রকাশিত কবিতার অন্তর্যামী: আধুনিক উত্তর আধুনিক ও অন্যান্য প্রসঙ্গ এবং ২০১২ খ্রিষ্টাব্দে প্রকাশিত "রবীন্দ্রনাথ ইয়েটস গীতাঞ্জলি"। ২০১৩-তে প্রকাশিত হয় তার সর্বশেষ প্রবন্ধগ্রন্থ "বাঙালির দ্বিধা ও রবীন্দ্রনাথ এবং বিবিধ তত্ততালাশ"। কবি ও শিক্ষাবিদ খোন্দকার আশরাফ হোসেন আর নেই তিনি অনুবাদ করেছেন পাউল সেলানের কবিতা।  একবিংশ সাহিত্য পত্রিকার প্রতিষ্ঠাতা ও সম্পাদক হিসাবে তিনি সুখ্যাতি লাভ করেন। সাহিত্যকর্মের স্বীকৃতিস্বরূপ তিনি "আলাওল সাহিত্য পুরস্কার", "জীবনানন্দ পুরস্কার", এবং "পশ্চিমবঙ্গ লিটল ম্যাগাজিন পুরস্কার" লাভ করেন।  অনুবাদকর্ম হোসেন বাংলা থেকে ইংরেজি ভাষায় এবং জার্মান ও ইংরেজি থেকে বাংলা ভাষায় অনুবাদের কাজ করেছেন। তার রচিত কবিতাও ইংরেজি, জার্মান, ফরাসি, তেলুগু এবং হিন্দি ভাষায় ও অনুদিত হয়েছে।   মৃত্যু  হোসেন হার্ট অ্যাট্যাক পরবর্তী চিকিৎসাকালীন সময়ে ঢাকার ল্যাবএইড হাসপাতালে ২০১৩ সালের ১৬ জুন রোববার সকালে ৬৩ বছর বয়সে মৃত্যুবরণ করেন।  গ্রন্থতালিকা   প্রকাশিত গ্রন্থসংখ্যা    কবিতা   তিন রমনীর ক্বাসিদা (১৯৮৪, একবিংশ)  পার্থ তোমার তীব্র তীর (১৯৮৬, মুক্তধারা)  জীবনের সমান চুমুক (১৯৮৯, একবিংশ)  সুন্দরী ও ঘৃণার ঘুঙুর (১৯৯২, একবিংশ)  যমুনাপর্ব (১৯৯৮, প্যাপিরাস)  জন্মবাউল (২০০১, প্যাপিরাস)  তোমার নামে বৃষ্টি নামে (২০০৮, চয়ন প্রকাশন)  আয়(না) দেখে অন্ধ মানুষ (২০১০, নান্দনিক)   কাব্যসংকলন   নির্বাচিত কবিতা (১৯৯৫, বিশাকা)  কবিতা সমগ্র (২০০৫, শিখা প্রকাশনী, ২য় সংস্করণ ২০১০, জনান্তিক)  অন বেহুলাস রাফ্ট  প্রবন্ধ  বাংলাদেশের কবিতা: অন্তরঙ্গ অবলোকন (বাংলা একাডেমি)  চিরায়ত পুরাণ (ফ্রেন্ডস বুক কর্নার)  বিশ্বকবিতার সোনালি শাশ্ব (আগামী প্রকাশনী)  রোমান্টিক ও আধুনিক কবিতার অক্ষ-দ্রাঘিমা (নিউ এজ)  কবিতার অন্তর্জামী (নান্দনিক)  আধুনিক উত্তআধুনিক ও অন্যান্য  প্রসঙ্গ (Bangla Poetry in the contexts of Modernism, postmodernism and other trends)  Modernism and Beyond: Western Influences on Bangladesh poetry (ঢাকা বিশ্ববিদ্যালয়)  অনুবাদ  টেরি ঈগলটন/সাহিত্যতত্ত্ব (মূল: Terry Eagleton’s Literary Theory: An Introduction, নিউ এজ)  সফোক্লিসের রাজা ঈদিপাস (মূল: Sophocles’ King Oedipus, Euripides’ Alcestis, Medea, বিশ্বসাহিত্য কেন্দ্র)  ইউরিপিডিসের আলসেস্টিস (বিশ্বসাহিত্য কেন্দ্র)  ইউরিপিডিসের মিডিআ (বিশ্বসাহিত্য কেন্দ্র)  পাউল সেলানের নির্বাচিত কবিতা (জার্মান-বাংলা, বাংলা একাডেমি)  ডেভিড অ্যাবারক্রম্বির সাধারণ ধ্বনিতত্ত্ব (মূল: Elements of General Phonetics by David Abercrombie, বাংলা একাডেমি)  Folk Poems from Bangladesh (from Bangla into English) Folk Tales from Bangladesh (from Bangla into English) Edith Hamilton’s Mythology (into Bangla) Oedipus Rex by Sophoclesশিশুতোষ  ওরা হারিয়ে যাচ্ছে (টইটম্বুর)   সম্পাদনা   The Dhaka University Studies (Journal of the Faculty of Arts), Editor একবিংশ (লিটল ম্যগাজিন) সিলেকটেড পয়েমস অব নির্মলেন্দু গুণ The Bangla Academy English-Bangla Dictionary (Co-edited, with a note on pronunciation) An English Anthology (Co-edited, published by Department of English, Dhaka University)''   পুরস্কার ও স্বীকৃতি   ১৯৮৭ - আলাওল সাহিত্য পুরস্কার  ১৯৯৮ - পশ্চিমবঙ্গ লিটলম্যাগাজিন পুরস্কার  ২০০৯ - সমুজ্জ্বল সুবাতাস পদক  ২০১৩ - জীবনানন্দ পুরস্কার  ব্রক্ষ্রপুত্র সাহিত্যপদক  লিটলম্যাগ প্রাঙ্গণ পুরসকার   আরও দেখুন    তথ্যসূত্র    বহিঃসংযোগ    টি. এস. এলিয়টের The Lovesong of J. Alfred Prufrock-এর অনুবাদ   বিষয়শ্রেণী:১৯৫০-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাঙালি কবি বিষয়শ্রেণী:বাংলাদেশী কবি বিষয়শ্রেণী:বাংলাদেশী সাহিত্যিক বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:আধুনিকবাদী কবি বিষয়শ্রেণী:বাংলাদেশী প্রাবন্ধিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:অনুবাদক বিষয়শ্রেণী:২০শ শতাব্দীর বাংলাদেশী প্রাবন্ধিক বিষয়শ্রেণী:২০শ শতাব্দীর পুরুষ লেখক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:বাংলাদেশী শিক্ষায়তনিক বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য বিষয়শ্রেণী:২০শ শতাব্দীর কবি বিষয়শ্রেণী:২০শ শতাব্দীর অনুবাদক বিষয়শ্রেণী:বাংলাদেশী পুরুষ কবি বিষয়শ্রেণী:বাংলাদেশী অনুবাদক